AH อนาคตจะดีขึ้น
AHเป็นผู้ออกแบบผลิตและติดตั้งอุปกรณ์จับยึดเพื่อประกอบรถยนต์ ออกแบบและผลิตอุปกรณ์แม่พิมพ์ปั๊มโลหะและผลิตชิ้นส่วนยานยนต์ และมีบริษัทย่อยและบริษัทร่วมเป็นตัวแทนจำหน่ายและศูนย์บริการรถยนต์ และเป็นผู้ผลิตและจำหน่ายระบบนำร่องการเดินทางโดยรถยนต์ ซึ่งในปัจจุบันบริษัทยังรับรู้รายได้ในประเทศอยู่ที่ประมาณ 70% และจากต่างประเทศประมาณ 30%
7 ธ.ค. 2558

–คุณค่าบริษัท–
 
บริษัท อาปิโก ไฮเทค จำกัด (มหาชน) หรือ AH เป็นผู้ออกแบบผลิตและติดตั้งอุปกรณ์จับยึดเพื่อประกอบรถยนต์ ออกแบบและผลิตอุปกรณ์แม่พิมพ์ปั๊มโลหะและผลิตชิ้นส่วนยานยนต์ และมีบริษัทย่อยและบริษัทร่วมเป็นตัวแทนจำหน่ายและศูนย์บริการรถยนต์ และเป็นผู้ผลิตและจำหน่ายระบบนำร่องการเดินทางโดยรถยนต์ ซึ่งในปัจจุบันบริษัทยังรับรู้รายได้ในประเทศอยู่ที่ประมาณ 70% และจากต่างประเทศประมาณ 30%
ขณะที่ผลการดำเนินงานไตรมาส 3 สิ้นสุดวันที่ 30 กันยายน 2558 บริษัทมีรายได้รวมลดลงเหลือ 3,671.88 ล้านบาท จากงวดเดียวกันของปีก่อน 4,038.79 ล้านบาท เป็นผลจากการชะลอตัวลงจากยอดขาย แต่อย่างไรก็ตามบริษัทมีแรงหนุนจากอัตรากำไรขั้นต้นที่ปรับตัวดีขึ้น กลับทำให้กำไรของบริษัทเพิ่มขึ้น 105.66 ล้านบาท หรือ 0.33 บาทต่อหุ้น จากงวดเดียวกันของปีก่อน 82.17 ล้านบาท หรือ 0.25 บาทต่อหุ้น
ส่วนผลการดำเนินงานงวดเก้าเดือน สิ้นสุดวันที่ 30 กันยายน 2558 บริษัทมีรายได้รวมลดลงเหลือ 11,004.20 ล้านบาท จากงวดเดียวกันของปีก่อน 11,599.07 ล้านบาท ส่งผลให้บริษัทมีกำไรลดลงเหลือ 234.63 ล้านบาท หรือ 0.73 บาทต่อหุ้น จากงวดเดียวกันของปีก่อน 335.68 ล้านบาท หรือ 1.04 บาทต่อหุ้น ถือเป็นการชะลอตัวของยอดรายที่เป็นเพียงช่วงสั้นๆ เพราะเชื่อว่าในระยะยาวจะฟื้นตัวดีขึ้น
ส่วนทิศทางผลประกอบการในปีนี้ ผู้บริหารมั่นใจว่ารายได้ของบริษัทจะเติบโตได้ประมาณ 5-10% จากปีก่อน ซึ่งมีรายได้อยู่ที่ 15,330.24 ล้านบาท 
เมื่อวิเคราะห์ฐานะทางการเงินเพื่อเป็นตัวแปรในการตัดสินใจพบว่า ฐานะทางการเงินของบริษัทดูดีพอสมควร เพราะบริษัทมีสินทรัพย์หมุนเวียน 3,861.96 ล้านบาท เมื่อนำมาเทียบกับหนี้สินหมุนเวียน 3,834.34 ล้านบาท ได้ค่า CURRENT RATIO อยู่ที่ระดับ 1.01 เท่า แสดงว่า สภาพคล่องทางการเงินของบริษัทค่อนข้างดี
ส่วนปัญหาหนี้สินไม่มีอะไรน่าเป็นห่วง แม้บริษัทมีหนี้สินรวม 5,881.34 ล้านบาท และเมื่อนำมาเทียบกับส่วนของผู้ถือหุ้น 5,910.55 ล้านบาท ได้ค่า D/E ที่ระดับ 1 เท่า แต่ไม่ใช่ปัญหาที่น่าเป็นห่วง เพราะสัดส่วนดังกล่าวอยู่ในระดับที่ยอมรับได้ และบริษัทยังทำกำไรได้อย่างแข็งแกร่ง
ในระหว่างนี้ มีข้อมูลจากผู้บริหารว่าในปีหน้าตั้งเป้ารายได้เติบโตประมาณ 5-10% จากปีนี้ โดยการเติบโตในปีหน้าจะมาจากการที่ได้งานโมเดลรถรุ่นใหม่ของค่ายรถ ซึ่งปัจจุบันบริษัทได้งานโมเดลใหม่ของค่ายรถโตโยต้าแล้ว ประกอบกับในปีหน้าจะมีการลดต้นทุนการผลิต เพื่อผลักดันให้ผลการดำเนินงานและอัตรากำไรออกมาดี
นั่นหมายความว่า AH ในระยะยาวจะกลับมาสดใส!!
…
 
ผู้ถือหุ้นรายใหญ่
1.MRS.TEO LEE NGO 31,691,346 หุ้น 9.82%
2. MR.YEAP SWEE CHUAN 28,367,000 หุ้น 8.79%
3.SAIT CO.,LTD. 25,924,320 หุ้น 8.04%
4.MISSYEAP XIN RHU 25,200,000 หุ้น 7.81%
5.SOJITZ AUTOMOTIVE INVESTMENT PTE.LTD. 24,907,680 หุ้น 7.72%
 
รายชื่อกรรมการ
1.นาย ซู ชวน เย็บ ประธานกรรมการ
2.นาย ซู ชวน เย็บ ประธานกรรมการบริหาร
3.นาง ลี งอ เตียว กรรมการ
4.นาย ฮิเดโอะ ฮาทาดะ กรรมการ
5.นาย มิกิฮิสะ ทาคายามา กรรมการ